En 26-årig mand fra Brovst blev tirsdag eftermiddag varetægtfængslet af retten i Hjørring. Dels fordi han bankede sin gravide kæreste - men også fordi han truede politiet med en kniv. Mandag aften slog og sparkede den 26-årige sin jævnaldrende gravide kæreste i Brovst. Det lykkedes kvinden at slippe fra ham og søge beskyttelse hos en kammerat. Herefter blev politiet i Løgstør alarmeret. En patrulje blev sendt til adressen i Brovst, hvor manden modtog politifolkene med en køkkenkniv i hånden. Det lykkedes dog politifolkene at overtale ham til at lægge kniven, hvorefter han blev anholdt. Han er varetægtsfængslet i tre uger, sigtet for vold og trusler mod politiet.

Opsummering:
Bankede sin kæreste og truede politiet med kniv